Παύλος Γιαννακόπουλος

Ο Παύλος Γιαννακόπουλος (Αθήνα, 20 Αυγούστου 1929 - Αθήνα, 10 Ιουνίου 2018) ήταν Έλληνας φαρμακοβιομήχανος και αθλητικός παράγοντας, ο οποίος διετέλεσε επί σειρά ετών πρόεδρος του Παναθηναϊκού Α.Ο. και της Κ.Α.Ε. Παναθηναϊκός.http://www.sport24.gr/Columns/longform/paulos-giannakopoylos-monadikos-sto-eidos-toy.5224728.html Θεωρείται ως ένας από πιο σημαντικούς αθλητικούς παράγοντες στην ιστορία όλου του ελληνικού αθλητισμού.

Βιογραφία
Γονείς του ήταν ο Δημήτρης και η Κατερίνα Γιαννακόπουλου. Αδέλφια του ο Θανάσης, ο Κώστας και μετά η Βασιλική κατά ηλικιακή σειρά. Η καταγωγή της οικογένειας ήταν από τη Σελλασία Λακωνίας, κοντά στη Σπάρτη, έζησε όμως όλα τα χρόνια της ζωής του στην Αθήνα. Φοίτησε στην ΑΣΟΕΕ και από μικρή ηλικία μαθήτευσε και αυτός στο φαρμακείο του πατέρα τους, του Δημήτρη Γιαννακόπουλου. Με την σύζυγό του Δέσποινα, το 1974 απέκτησαν ένα γιο, τον Δημήτρη Γιαννακόπουλο.

Επαγγελματική σταδιοδρομία
Δραστηριοποιήθηκε στον χώρο της φαρμακευτικής, όπου και ήταν ιδιοκτήτης της ΒΙΑΝΕΞ μαζί με τα δύο αδέρφια του, της μεγαλύτερης φαρμακοβιομηχανίας στην Ελλάδα.

Μαζί με τον αδελφό του Θανάση σπούδασε στην Ανωτάτη Εμπορική. Το 1960 ίδρυσε την εταιρία ΦΑΡΜΑΓΙΑΝ με έδρα στην οδό Σωκράτους. 

Ασχολήθηκε και με το εμπόριο μπανάνας.http://www.tovima.gr/vimagazino/views/article/?aid=489274

Η ανάμειξή του στον Παναθηναϊκό
Ασχολήθηκε με τα διοικητικά του Παναθηναϊκού από το 1971. Το 1973 εκλέχθηκε πρόεδρος του Παναθηναϊκού Συναγερμού διεκδικώντας μαζί με άλλα στελέχη την ηγεσία του Παναθηναϊκού. Το 1979 τη χρονιά που η ποδοσφαιρική ομάδα του Παναθηναϊκού έγινε επαγγελματική και ανεξαρτητοποιήθηκε διοικητικά από τον ερασιτεχνικό σώμα ο Παύλος Γιαννακόπουλος δεν κατάφερε να εισχωρήσει στη διοίκηση της ΠΑΕ καθώς ο Γιώργος Βαρδινογιάννης απέκτησε το μεγαλύτερο μέρος των μετοχών. Το 2008 εισχώρησε στο πολυμετοχικό διοικητικό σχήμα της ΠΑΕ Παναθηναϊκός. 

Από τις 4 Ιουλίου 1987 έως το 1997 υπήρξε πρόεδρος όλων των ερασιτεχνικών τμημάτων του Παναθηναϊκού.Για Πάντα Πρωταθλητές, Εκδόσεις ΣΚΑΪ Βιβλίο, 2009 σελ.168 Από το 1992 η ομάδα μπάσκετ του Παναθηναϊκού αυτονομήθηκε ως επαγγελματική, κι έτσι ανέλαβε τη διοίκησή της σε συνεργασία με τον αδερφό του Θανάση Γιαννακόπουλο.

Με την απόκτηση του Νίκου Γκάλη, σηματοδότησε την αναγέννηση του Παναθηναϊκού στο μπάσκετ και έφερε κατά καιρούς στον ΠΑΟ μερικά από τα μεγαλύτερα ονόματα του Παγκοσμίου Μπάσκετ τόσο αθλητές, όσο και προπονητές (Παναγιώτης Γιαννάκης, Φάνης Χριστοδούλου, Ζάρκο Πάσπαλι, Στόγιαν Βράνκοβιτς, Μπάιρον Σκοτ, Ντίνο Ράτζα, Ντομινίκ Γουΐλκινς, Αλεξάντερ Βολκώφ, Ντέγιαν Μποντίρογκα, Ζέλικο Ρέμπρατσα, Σαρούνας Γιασικεβίτσιους, Δημήτρης Διαμαντίδης, Ραμούνας Σισκάουσκας, Ζέλικο Ομπράντοβιτς και πολλούς άλλους). Επί προεδρίας του ο Παναθηναϊκός έχει κατακτήσει μεταξύ άλλων 6 Ευρωπαϊκά Πρωταθλήματα. Το καλοκαίρι του 2012 έγινε η αλλαγή εποχής στο δημιούργημά του τον Παναθηναϊκό μεταβιβάζοντας τις μετοχές του στον γιο του και νυν πρόεδρο του Παναθηναϊκού Δημήτρη Γιαννακόπουλο. 

Το Σεπτέμβριο του 2015 ελήφθη απόφαση από τον ερασιτέχνη Παναθηναϊκό, για μετονομασία του κλειστού της Λεωφόρου Αλεξάνδρας σε γήπεδο "Παύλος Γιαννακόπουλος".Το κλειστό της Λεωφόρου ονομάζεται "Παύλος Γιαννακόπουλος", ανακτήθηκε 23/09/2015.

Το 2024 η διοίκηση του Παναθηναϊκού τοποθέτησε τον ανδριάντα του στην είσοδο των VIP στο γήπεδο ΟΑΚΑ.

 Κατακτήσεις τίτλων ως πρόεδρος της καλαθοσφαίρισης του Παναθηναϊκού 

Διηπειρωτικό Κύπελλο (1): 1996
Κύπελλο Πρωταθλητριών Ευρώπης (6): 1996, 2000, 2002, 2007, 2009, 2011
Πρωταθλήματα Ελλάδος (13): 1998, 1999, 2000, 2001, 2003, 2004, 2005, 2006, 2007, 2008, 2009, 2010, 2011
Κύπελλα Ελλάδας (9): 1993, 1996, 2003, 2005, 2006, 2007, 2008, 2009, 2012

 Τιμές 
Το 2011, βραβεύτηκε ως ο παράγοντας της χρονιάς από την Ευρωλίγκα, μαζί με τον αδελφό του Θανάση Γιαννακόπουλο.

Το 2012, τιμήθηκε μαζί με τον Θανάση Γιαννακόπουλο για την προσφορά του στο ελληνικό μπάσκετ από τα Αθλητικά Βραβεία ΠΣΑΤ. 

Στις 23 Σεπτεμβρίου 2015, τιμήθηκε από τον Παναθηναϊκό, για την προσφορά του στον σύλλογο.

Την 1η Απριλίου 2017, τον βράβευσε ο Φαρμακευτικός Σύλλογος Αττικής (ΦΣΑ) για την προσφορά του στο χώρο της Φαρμακοβιομηχανίας ως ''πατριάρχη της ελληνικής φαρμακοβιομηχανίας''.

 Θάνατος 
Πέθανε στις 10 Ιουνίου 2018. Στην είδηση του θανάτου του Παύλου Γιαννακόπουλου η ''Παναθηναϊκή οικογένεια'', ο κόσμος του αθλητισμού και ο πολιτικός κόσμος ανάμεσά τους και ο Πρόεδρος της Δημοκρατίας, εξέδωσαν συλλυπητήριες ανακοινώσεις. Στις 13 Ιουνίου εψάλη η εξόδιος ακολουθία στον Μητροπολιτικό Ναό Αθηνών. Νωρίτερα η σορός του είχε τεθεί σε λαϊκό προσκύνημα, ενώ η ταφή του Παύλου Γιαννακόπουλου τελέστηκε στο Α’ Νεκροταφείο Αθηνών.

 Τουρνουά Παύλος Γιαννακόπουλος 
Από το καλοκαίρι του 2018, η ομάδα του Παναθηναϊκού, διοργανώνει προς τιμήν του πρώην πρόεδρου της ομάδας ένα διήμερο τουρνουά με τέσσερις από τις σημαντικότερες ομάδες καλαθοσφαίρισης στην Ευρώπη. Μάλιστα την πρώτη χρονιά έγιναν τα αποκαλυπτήρια του λάβαρου του Παύλου Γιαννακόπουλου, το οποίο κοσμεί από τότε την οροφή του ΟΑΚΑ. 

Στις 21 Σεπτεμβρίου 2024, το 6ο Τουρνουά Παύλος Γιαννακόπουλος (με τίτλο Κάτω από τα αστέρια), έλαβε χώρα στο Παναθηναϊκό Στάδιο παρουσία 42.000 θεατών, αριθμός ρεκόρ για επαγγελματικό αγώνα καλαθοσφαίρισης.

Το τετραήμερο 18–21 Σεπτεμβρίου 2025, το 7ο Τουρνουά Παύλος Γιαννακόπουλος πραγματοποιήθηκε στο Σίδνεϊ της Αυστραλίας, με ιδιαίτερη απήχηση στην ελληνική ομογένεια. 

Τον Σεπτέμβριο του 2026, το 8ο Τουρνουά Παύλος Γιαννακόπουλος έχει προγραμματιστεί να διεξαχθεί στην Κίνα, σε μία διοργάνωση που αναμένεται να σηματοδοτήσει το άνοιγμα του Παναθηναϊκού στην ασιατική αγορά.
ΈτοςΤελικόςΜικρός τελικόςΝικητήςΣκορΦιναλίστΤρίτη θέσηΣκορΤέταρτη θέση2018Παναθηναϊκός85–80 Φενέρμπαχτσε Μακάμπι Τελ Αβίβ86–82 Χίμκι Μόσχας2019Αρμάνι Μιλάνο78–69 Μακάμπι Τελ Αβίβ Παναθηναϊκός84–74 Φενέρμπαχτσε2020Δεν πραγματοποιήθηκε λόγω της πανδημίας του κορονοϊού2021 Παναθηναϊκός80–74Αναντολού ΕφέςΡάτιοφαρμ Ουλμ94–84 Παρτίζαν Βελιγραδίου2022Αρμάνι Μιλάνο77–64ΠαναθηναϊκόςΑναντολού Εφές87–81 Μακάμπι Τελ Αβίβ2023Παναθηναϊκός70–69Αναντολού ΕφέςΜπάγερν Μονάχου99–95 Παρτίζαν Βελιγραδίου2024 Παρτίζαν Βελιγραδίου75–64ΠαναθηναϊκόςΑναντολού Εφές89–66 Μακάμπι Τελ Αβίβ2025Παναθηναϊκός106–89Αδελαΐδα 36ερς Παρτίζαν Βελιγραδίου93–90Σίδνεϊ Κινγκς

 Παραπομπές 

Κατηγορία:Έλληνες επιχειρηματίες
Κατηγορία:Έλληνες βιομήχανοι
Κατηγορία:Έλληνες πρόεδροι αθλητικών συλλόγων
Κατηγορία:Παράγοντες ΠΑΟ
Κατηγορία:Πρόεδροι ΠΑΟ
Κατηγορία:Πρόεδροι ΚΑΕ Παναθηναϊκός‎
Κατηγορία:Παναθηναϊκός (ποδόσφαιρο)